CELEX: 31992R3301
Language: el
Date: 1992-11-13 00:00:00
Title: Κανονισμός (ΕΟΚ) αριθ. 3301/92 της Επιτροπής της 13ης Νοεμβρίου 1992 περί παύσεως της αλιείας για το μπακαλιαράκι της Νορβηγίας από πλοία με σημαία κράτους μέλους

Avis juridique important

|

31992R3301

Κανονισμός (ΕΟΚ) αριθ. 3301/92 της Επιτροπής της 13ης Νοεμβρίου 1992 περί παύσεως της αλιείας για το μπακαλιαράκι της Νορβηγίας από πλοία με σημαία κράτους μέλους  

Επίσημη Εφημερίδα αριθ. L 328 της 14/11/1992 σ. 0030 - 0030

ΚΑΝΟΝΙΣΜΟΣ (ΕΟΚ) αριθ. 3301/92 ΤΗΣ ΕΠΙΤΡΟΠΗΣ  της 13ης Νοεμβρίου 1992  περί παύσεως της αλιείας για το μπακαλιαράκι της Νορβηγίας από πλοία με σημαία κράτους μέλουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3884/91 του Συμβουλίου της 18ης Δεκεμβρίου 1991 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από  το Jan Mayen (3), όπως τροποποιήθηκε από τον κανονισμό (ΕΟΚ) αριθ. 2984/92 (4), προβλέπει τις ποσοστώσεις για το μπακαλιαράκι της Νορβηγίας για το 1992-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων για το μπακαλιαράκι της Νορβηγίας στα ύδατα των διαιρέσεων CIEM IV (νορβηγικά ύδατα νότια 62o Ν), από πλοία με σημαία κράτους μέλους ή νηολογημένα σε κράτος μέλος,  έφθασαν τις ποσοστώσεις που είχαν διατεθεί από την Κοινότητα για το 1992,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων για το μπακαλιαράκι της Νορβηγίας στα ύδατα των διαιρέσεων CIEM IV (νορβηγικά ύδατα νότια 62o Ν), από πλοία με σημαία κράτους μέλους ή νηολογημένα σε κράτος μέλος, εκτιμάται ότι έχει εξαντλήσει τις ποσοστώσεις που είχαν  διατεθεί από την Κοινότητα για το 1992.  Απαγορεύεται η αλιεία για το μπακαλιαράκι της Νορβηγίας στα ύδατα των διαιρέσεων CIEM IV (νορβηγικά ύδατα νότια 62o Ν), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση αμμόχελου (αμμοδύτης) που έχει αλιευθεί  στις διαιρέσεις αυτές από πλοία με σημαία κράτους μέλους ή νηολογημένα σε κράτος μέλος, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Νοεμβρίου 1992. Για την Επιτροπή  Manuel MARIN  Αντιπρόεδρος   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 367 της 31. 12. 1991, σ. 46. (4) ΕΕ αριθ. L 300 της 16. 10. 1992, σ. 1.